

Základná škola s materskou školou , Borodáčova 2, 821 03 Bratislava


Zápisnica
zo zasadnutia rady školy konaného dňa 26.9.2024

Podľa prezenčnej listiny:
Prítomní 9
Neprítomní : 2
Mgr. Bc. Martin Kotyra, PhD. – riaditeľ školy – hosť - prítomný

Program:

1. Otvorenie zasadnutia
2. Voľba zapisovateľa a overovateľa
3. Správa o výchovno- vzdelávacej činnosti, jej výsledkoch a  				    podmienkach Základnej školy s materskou školou za                                           		    šk. rok 2023/2024
4. Prerokovanie a organizácia školského vzdelávacieho programu pre školský 		    rok 2024/2025
5. Diskusia, rôzne 
6. Uznesenie


K bodu č. 1
Predsedníčka Rady školy Mgr. Hitková privítala všetkých prítomných členov na zasadnutí.

K bodu č. 2
Prebehla voľba zapisovateľa : p. Renáta Harvišová a overovateľa : Mgr. Dáša Hitková

K bodu č. 3
Riaditeľ školy Mgr. Bc. Martin Kotyra, PhD. predniesol "Správu o výchovno - vzdelávacej činnosti za školský rok 2023/2024, ktorá bude uverejnená na stránke školy.
Škola sa zapája do rôznych projektov a organizuje školu v prírode, exkurzie. Veľmi  dobre sa rozvinul  program Erasmus. Vybraní učitelia a žiaci sa zúčastnili počas roka rôznych pobytov.
V celoštátnom testovaní sa škola umiestnila na popredných miestach: matematika 72%, slovenský jazyk 69%. 
Žiaci absolvovali lyžiarsky kurz, plavecký kurz a kurz korčuľovania.


V MŠ sa organizuje množstvo aktivít napr. šarkaniáda, tekvičková slávnosť, vianočná besiedka, karneval; kurzy: plavecký, korčuľovanie; aj rôzne krúžky: tanečná, anglický jazyk, Športmaniak.
V mesiaci apríl prebiehal zápis do ZŠ, bolo podaných 150 žiadostí, vyhovelo sa 76 deťom. Do MŠ prebiehal zápis v mesiaci máj, bolo podaných 78 žiadostí a prijatých bolo 29 detí.


K bodu č.4
Základná škola má 481 žiakov, Borodáčova 20 tried a elokované pracovisko na Tomášikovej ulici 6 tried. 
V materskej škole je 72 detí /2 triedy v budove školy/ .
Z požiadaviek ministerstva školstva bola TV rozšírená o jednu hodinu v triedach 5,6,7,9,to znamená že deti majú 3 hodiny telesnej výchovy. Prvý stupeň má športovú činnosť v ŠKD formou kurzov (plavecký, korčuľovanie) a rôznych športových aktivít.

K bodu č. 5
[bookmark: _gjdgxs]Prebehla diskusia o vzdelávacích programoch pre deti a učiteľky. Pán starosta zakúpil pre učiteľky MŠ Edulab akadémia, je to vzdelávací program, obsahuje množstvo vzdelávacieho materiálu, s ktorým sa pani učiteľky ešte len zoznamujú. Pani PhDr. J. Poláčiková sa opýtala, ako je to s umelou inteligenciou na škole. Zatiaľ deti základnej školy ešte umelú inteligenciu vo veľkom nevyužívajú, skôr ojedinele. Pani M. Matláková na základe požiadavky niektorých rodičov predniesla požiadavku, zaradiť do smerníc školy zákaz nosiť gélové nechty. Pán riaditeľ sľúbil, že to prerokujú  s učiteľmi na školskej rade. Pán poslanec JUDr. M. Méheš sa zaujímal ako prebieha sexuálna výchova na škole, a či škola poriadna besedy na túto tému aj s lektormi. Pán riaditeľ ho uistili, že všetky prednášky a besedy prebiehajú v súlade s požiadavkami ministerstva školstva a s informovaným súhlasom rodičov.



Uznesenie:
· Rada školy berie na vedomie informácie týkajúce sa Správy o výchovno- vzdelávacej činnosti za šk. rok 2023/2024 a Školského vzdelávacieho programu pre školský rok 2024/2025
· Rada školy berie na vedomie všetky podané informácie 



Zapísala: p. Renáta Harvišová  	____________________

Overila:  Mgr. Dáša Hitková              ____________________


V Bratislave, 26.09.2024


